Diari Oficial de la Generalitat Valenciana


Sumari del DOGV 2485, del 06-04-1995 (1995/834377)

RESOLUCIÓ de 23 de març de 1995, del Rectorat de la Universitat de València, per la qual es convoquen proves selectives per a l'ingrés de personal laboral fix en un lloc vacant de la seua plantilla.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2485

Data del DOGV
:   06-04-1995

Secció del DOGV
:   AUTORITATS I PERSONAL

Número del document
:   1995/834377


Data del document
:   23-03-1995

Organisme emissor
:   Universitat de València

Tipus de document
:   Resolució

RESOLUCIó de 23 de març de 1995, del Rectorat de la Universitat de València, per la qual es convoquen proves selectives per a l'ingrés de personal laboral fix en un lloc vacant de la seua plantilla.   
Aquest rectorat, fent ús de les competències que li atribueix l'article 18, en relació amb el 3.e, de la Llei de Reforma Universitària; segons el que estableixen els Estatuts d'aquesta universitat, i conformement amb el Conveni Col·lectiu per a les Universitats Públiques de la Comunitat Valenciana, convoca una prova selectiva per a l'ingrés de personal laboral fix en el lloc de treball que s'especifica en l'annex I d'aquesta convocatòria, d'acord amb les següents:  
Bases de la convocatòria  
1. Normes generals.  
1.1 Es convoca una prova selectia per a l'ingrés com a personal laboral fix en el lloc de treball vacant de la plantilla de la Universitat de València. Les condicions del lloc vacant són les que s'especifiquen en l'annex I d'aquesta convocatòria.  
1.2. Les condicions de treball del lloc convocat seran les regulades pel Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, de 5 de maig de 1990), i per les altres normes legals que hi siguen d'aplicació.  
1.3. L'exercici del lloc quedarà sotmès a la Llei 53/1984, de 26 de desembre, d'Incompatibilitats.  
2. Procediment de selecció  
2.1. El procediment de selecció dels aspirants es realitzarà pel sistema de concurs-oposició lliure.  
2.2. La fase d'oposició constarà dels exercicis que a continuació s'indiquen, que seran de caràcter obligatori i eliminatoris.  
Primer exercici: consistirà a constestar una prova teòrica sobre les matèries relacionades amb les funcions que desenvolupar, d'acord amb el que es diposa en l'annex I.  
Segon exercici: consistirà a realitzar una prova pràctica relacionada amb el lloc de treball objecte de la convocatòria.  
2.3. Fase de concurs.  
a) Concurs de mèrits: hi haurà un concurs de mèrits valorable d'acord amb el barem establert en l'annex II. únicament serà efectiu quan se supere la fase d'oposició, en el qual cas se  
sumarà a la puntuació obtinguda en les proves.  
b) Entrevista personal: la fase de concurs finalitzarà amb una entrevista personal de caràcter obligatori davant el tribunal per a valorar les aptituds professionals dels aspirants, segons les funcions que desenvolupar, i contrastar l'experiència dels aspirants amb les exigències del lloc. En el supòsit que algun aspirant no es presente a l'entrevista personal s'entendrà que renuncia, excepte que justique degudament davant el tribunal el fet de no haver-se presentat per alguna causa de força major o malaltia, i així siga estimat per aquest.  
3. Requisits dels aspirants.  
3.1. Els aspirants hauran de reunir els requisits següents per a ser admesos en aquestes proves selectives:  
a) Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el tractat constitutiu de la Comunitat Europea.  
b) Tenir acomplerts 18 anys el dia en què finalitze el termini de presentació de sol·licituds.  
c) Posseir la titulació acadèmica requerida per a l'ocupació del lloc de treball, segons consta en l'annex I, a més dels altres requisits i condicions indicades en la descripció del lloc.  
d) No estar inhabilitat per a l'exercici de funcions públiques.  
e) No haver estat separat mitjançant expedient disciplinari de qualsevol administració o treball públic.  
4. Sol·licituds  
4.1. Els qui desitgen participar en aquestes proves selectives hauran de fer-ho constar en una sol·licitud que serà facilitada gratuïtament pel Servei de Personal d'Administració i Serveis, C/ de l'Antiga Senda de Senent, núm. 11-1ª planta.  
4.2. Les sol·licituds es dirigiran al rector de la Universitat de València. El termini de presentació d'aquestes sol·licituds serà de vint dies naturals comptats a partir de l'endemà del dia de publicació d'aquesta convocatòria en el Diari Oficial de la Generalitat Valenciana. Es presentaran en les oficines del Banc Mapfre que s'indiquen en l'annex II d'aquesta convocatòria. Així mateix, podran ser presentades en la forma establerta en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.3. Els drets d'examen seran de 1.700 pessetes, que s'ingressaran en el compte corrent «Drets d'Examen, Universitat de València nº 4770-7749-65-1845302701» o a través de transferència al compte citat.  
En el primer cas, en la sol·licitud haurà de figurar el segell de l'entitat bancària; en el segon, caldrà adjuntar a la sol·licitud el resguard corresponent.  
L'omissió de l'acreditació del pagament determinarà l'exclusió de l'aspirant.  
En cas d'utilitzar la forma de presentació establerta en l'article 38.4 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la sol·licitud haurà d'anar acompanyada del resguard acreditatiu d'haver fet la transferència.  
4.4. Els aspirants hauran d'adjuntar a la sol·licitud la documentació següent:  
- Fotocòpia del DNI.  
- Currículum professional.  
- Fotocòpia compulsada de la titulació acadèmica exigida com a requisit o de la que es presente com a mèrit.  
- Acreditació documental, amb originals o còpies compulsades, de l'experiència, formació, coneixements i altres mèrits relacionats amb el lloc de treball i que s'al·leguen en el currículum de l'aspirant.  
4.5. Els aspirants que sol·liciten una adaptació d'examen per tenir alguna discapacitació superior o igual al 33%, hauran de fer-ho constar en la instància i justificar el fet documentalment.  
5. Admissió d'aspirants  
5.1. Finalitzat el termini de presentació de sol·licituds, l'òrgan competent prendrà una resolució que es publicarà en el Diari Oficial de la Generalitat Valenciana i que contindrà la llista d'admesos i exclosos. Els exclosos disposaran d'un termini de deu dies hàbils, comptadors des de l'endemà de la data de publicació, per a corregir el defecte que haja ocasionat la seua exclusió.  
5.2. Transcorregut el termini previst en el punt anterior es prendrà una resolució que es publicarà igualment en el Diari Oficial de la Generalitat Valenciana, per la qual es notificarà la llista definifiva d'admesos a les proves, les dates d'inici dels exercicis corresponents a cadascun dels llocs de treball convocats i els tribunals previstos per a cadascun d'ells.  
6. Tribunal qualificador  
6.1. El tribunal qualificador de les proves tindrà la composició prevista en l'annex IV d'aquesta convocatòria.  
6.2. El tribunal no podrà constituir-se ni actuar sense la presència almenys de tres dels seus membres.  
6.3. Els membres del tribunal així com els assessors especialistes i ajudants estan subjectes als motius i causes de recusació i abstenció dels article 28 i 29 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.4. El tribunal podrà utilitzar ajudants i assessors especialistes, sempre sota la seua direcció i control, amb el fi d'agilitzar les proves.  
6.5. Durant el desenvolupament de les proves selectives, el tribunal resoldrà qualsevol dubte que puga plantejar-se quant a l'aplicació d'aquestes normes.  
6.6. A efectes de comunicacions i altres incidències, la seu del tribunal serà la Gerència de la Universitat, C/ de l'Antiga Senda de Senent, nº 11-4a planta.  
6.7. Els tribunals que actuen en aquestes proves percebran les assistències previstes en la legislació vigent.  
7. Desenvolupament dels exercicis.   
7.1 Els aspirants seran convocats per a cada exercici en crida única, i en seran exclosos els qui no hi compareguen.  
7.2. L'ordre d'actuació en aquells exercicis que ho requeresquen serà fixat pel respectiu tribunal amb l'antelació suficient.  
7.3. Quan, pel nombre de participants, siga necessari realitzar les fases de les proves en diferents dies, aquests seran fixats i fets públics pel tribunal amb la suficient antelació.  
7.4. Les proves selectives es realitzaran en les dependències de la Universitat de València.  
8. Qualificació de les proves.  
Primera fase:  
8.1. La prova teòrica es qualificarà de 0 a 10 punts, i serà necessari per a aprovar obtenir almenys 5 punts.  
8.2. La prova pràctica es valorarà de 0 a 10 punts, i serà necessari per a aprovar obtenir almenys 5 punts.  
8.3. La puntuació obtinguda en aquesta primera fase està determinada per la suma de cadascuna de les dues parts que la componen.  
Segona fase:  
8.4. La valoració dels mèrits presentats pels aspirants es farà per aplicació del barem que consta en l'annex II d'aquesta convocatòria, amb un valor màxim de 7 punts.  
8.5. Només podran ser valorats els mèrits dels aspirants que hagen superat la primera fase d'aquestes proves selectives.  
8.6. L'entrevista amb el tribunal es valorarà de 0 a 3 punts.  
8.7. La qualificació definitiva d'aquestes proves ve donada per la suma de les puntuacions obtingudes en cadascuna de les tres fases que la componen.  
9. Llista de persones seleccionades.  
9.1. En finalitzar cadascuna de les parts de què es compon la primera fase de les proves, el tribunal farà públics els resultats de cadascuna d'elles.  
9.2. Finalitzades la segona i la tercera fase, la Universitat farà pública als llocs d'examen i al tauler d'anuncis de la Gerència, una llista amb la puntuació obtinguda en cadascuna de les fases.  
9.3. També es farà pública una llista amb la suma total de les puntuacions obtingudes en cadascuna de les fases, ordenada de major a menor d'acord amb la puntuació, i serà interrrompuda quan coincidesca amb el nombre de vacants convocades en cadascun dels llocs de treball. Només els aspirants inclosos en aquesta última llista podran ser declarats aprovats. En cap cas el fet d'haver superat les tres fases de les proves sense haver obtingut plaça podrà ser considerat com a aprovat sense plaça.  
9.4. En cas d'empat l'ordre s'establirà segons la puntuació obtinguda en la primera fase conjuntament. De persistir l'empat, s'atendrà a la major puntuació de la segona part de la primera fase. Si persisteix encara, es resoldrà per sorteig públic entre els empatats.  
9.5. El tribunal remetrà la llista d'aprovats per l'ordre establert en el punt 9.3, que haurà de ser igual en nombre al de places convocades. No obstant això, el tribunal podrà proposar, si ho considera oportú, un nombre d'aspirants que hagen superat les proves sense obtenir plaça perquè puguen contractar-se en el supòsit que algun dels aspirants no arribara a la formalització del contracte. Aquesta proposta es farà igualment pública.  
Al mateix temps es configurarà amb els aspirants no seleccionats una borsa de treball, ordenada segons la puntuació, a la qual s'acudirà per a la formalització de contractes de duració determinada o substitucions per qualsevol causa, en llocs de treball iguals als del concurs.  
10. Presentació de documents.  
10.1. En el termini de vint dies naturals a partir del dia en què faça pública la llista d'aprovats, i abans de formalitzar els contractes, les persones seleccionades hauran d'aportar els següents documents:  
a) Justificant acreditatiu de posseir la titulació acadèmica exigida per a ocupar el lloc de treball.  
b) Certificat de naixement expedit pel registre civil corresponent.  
c) Declaració jurada o promesa de no haver estat separat mitjançant expedient disciplinari de qualsevol administració o treball públic.  
d) Certificat mèdic acreditatiu de posseir capacitat física i psíquica necessària per a l'exercici de les funcions dels llocs de treball ofertats. A aquests efectes els reconeixements es realitzaran a través dels serveis mèdics concertats per la Universitat de València.  
10.2. Els qui fora del termini indicat i excepte casos de força major, no presenten la referida documentació o es constate en aquesta que s'acompleix algun dels requisits establerts en la convocatòria, no podran ser contractats i quedaran anul·lades totes les actuacions, sense perjudici de la responsabilitat en què es puga incòrrer per falsedat de la instància. En aquest cas serà aplicable l'article 9.5 de les bases d'aquesta convocatòria.  
11. Formalització dels contractes.  
11.1. L'òrgan competent formalitzarà el contracte laboral amb caràcter indefinit.   
Fins a aqueix moment l'aspirant no tindrà dret a cap percepció econòmica.  
11.2. Al contracte se li aplicarà el període de prova previst per a aquest grup pel Conveni Col·lectiu de les Universitats Públiques de la Comunitat Valenciana. Qui supere aquest període de prova adquirirà la condició de personal laboral fix.  
12. Norma final  
La convocatòria i les seues bases i tots aquells actes administratius que es deriven d'aquesta i de les actuacions del tribunal, podran ser impugnades pels interessats en els casos i en la forma establerta per la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 de març de 1995.- El gerent (PD): Germán Marco Ponce.  
ANNEX I  
   
Lloc de treball: cuiner/cuinera.  
Nombre de places: una.  
Classificació del lloc: C/D 12 B  
Condicions del lloc: contracte laboral fix, grup C/D, del Conveni Col·lectiu per al Personal Laboral de las Universitats de la Comunitat Autònoma Valenciana (període de prova: tres mesos).  
Perfil del lloc:  
- Confecció de diferents menús, conformement amb els responsables del centre.  
- Tractament i manipulació de tot tipus d'aliments, procurant obtenir-ne el perfecte grau de conservació.  
- Elaboració de tot tipus de plats, fins i tot dietètics, amb l'adequat grau de perfecció tècnica.  
- Organització, supervisió i control, de tot el personal de menor qualificació adscrit a la cuina al seu càrrec.  
- En general, qualssevol altres tasques que li siguen encomenades pels seus superiors jeràrquics i resulten necessàries per raons del servei.  
Requisits:  
Batxiller superior, Batxiller elemental, 1r grau de FP, 2 grau de FP o qualsevol dels seus equivalents.  
Mèrits preferents:  
- Experiència professional acreditada d'almenys tres anys.  
- Cursos de formació en centres oficials o de reconegut prestigi en l'àmbit del lloc de treball.  
ANNEX II  
Barem  
Experiència professional: de 0 a 4 punts.  
Titulació acadèmica superior a la necessària per a obtenir la plaça: de 0 a 0,50 punts.  
Coneixement del valencià: de 0 a 1 punt.  
- Oral: 0,25 punts.  
- Elemental: 0,50 punts.  
- Mitjà: 0,75 punts.  
- Superior: 1 punt.  
Altres mèrits (cursos, idiomes, etc.): de 0 a 2 punts.  
La valoració d'aquest apartat s'adjudicarà a la plaça segons els mèrits preferents que figuren en l'annex I.  
ANNEX III  
Oficines bancàries  
Banc Mapfre - OP C/. del General Elío, 2. 46972 València.  
Banc Mapfre - El Grau, C/. de la Reina, 22. 46261 València.  
Banc Mapfre - C/. de Guillem de Castro, 66. 46070 València.  
Banc Mapfre - Pg. de l'Albereda, 35. 46860 València.  
Banc Mapfre - Av. de Blasco IbáÑez, 2. 46770 Mislata  
Banc Mapfre - Av. del País Valencià, 106. 46307 Torrent  
Banc Mapfre - C/ de Benicanena, 55. 46908 Gandia  
ANNEX IV  
Tribunal titular  
President: gerent o persona que hi delegue.  
Vocals:  
- Dos representants de la universitat designats pel rector.  
- Dos representants del Comitè d'Empresa, un de cadascuna de las centrals sindicals més representantives.  
Secretària: la cap del Servei de Personal d'Administració i Serveis o persona que hi delegue, que assistirà amb veu però sense vot.  
Tribunal suplent: la mateixa composició.